1. pielikums

Gulbenes novada pašvaldības

Mantas iznomāšanas komisijas

2024.gada 12. februāra sēdes

lēmumam Nr.GND/2.6.2/24/37

**Rūpnieciskās zvejas tiesību nomas pašpatēriņa zvejai Stāmerienas ezerā, kas atrodas Gulbenes novada Stāmerienas pagastā, otrās slēgtās izsoles**

**NOTEIKUMI**

1. **Vispārīgie noteikumi**
2. Šie noteikumi nosaka kārtību, kādā izsludināma un rīkojama otrā slēgtā izsole rūpnieciskās pašpatēriņa zvejas tiesību nomas Stāmerienas ezerā, kas atrodas Gulbenes novada Stāmerienas pagastā, piešķiršanai (turpmāk – izsole).
3. Izsole tiek rīkota, pamatojoties uz Zvejniecības likuma 7. panta sesto daļu un 11. panta sesto un septīto daļu, Ministru kabineta 2009. gada 11. augusta noteikumu Nr. 918 “Noteikumi par rūpnieciskās zvejas tiesību nomu un zvejas tiesību izmantošanas kārtību” 13., 33., 43. – 48., 50. punktu.
4. Izsoles veids – rakstiska izsole ar augšupejošu soli. Pretendents, kurš piedāvā augstāko zvejas rīka maksu, tiek atzīts par izsoles uzvarētāju un iegūst zvejas nomas tiesības 2024.gadā.
5. Izsoli rīko Gulbenes novada pašvaldības mantas iznomāšanas komisija **(turpmāk – komisija).**
6. Izsoles sludinājums tiek publicēts Gulbenes novada pašvaldības tīmekļa vietnē [www.gulbene.lv](http://www.gulbene.lv) sadaļā Izsoles (<https://www.gulbene.lv/lv/izsolu-katalogs>).
7. **Ar izsoles noteikumiem un nomas līguma projektu interesenti var iepazīties:**
   1. **Gulbenes novada Valsts un pašvaldības vienotajā klientu apkalpošanas centrā, Ābeļu ielā 2, Gulbenē, Gulbenes novadā;**
   2. **Gulbenes novada pašvaldības tīmekļa vietnē http://gulbene.lv sadaļā Izsoles (**<https://www.gulbene.lv/lv/izsolu-katalogs>**).**
8. **Izsoles mērķis**
9. Izsoles mērķis, ņemot vērā to, ka zvejas tiesību nomas iesniegumu skaits pašpatēriņa zvejai **Stāmerienas** ezerā pārsniedz neiznomāto un brīvi pieejamo zvejas tiesību iespējas, ir nodrošināt:
   1. fiziskajām personām, kuras ir iesniegušas rūpnieciskās zvejas tiesību nomas iesniegumus un kurām saskaņā ar Zvejniecības likuma 7. panta sesto daļu ir priekšrocības uz pašpatēriņa zvejas tiesību nomu Gulbenes novada pašvaldības administratīvajā teritorijā, priekšroku veikt rūpniecisko pašpatēriņa zveju Stāmerienas ezerā (turpmāk – pašpatēriņa zveja);
   2. brīvu konkurenci starp izsoles dalībniekiem, kā arī vienlīdzīgu un taisnīgu attieksmi pret tiem;
   3. izsoles procedūras atklātumu.
10. **Izsoles objekts**
11. Izsoles objekts ir rūpnieciskās pašpatēriņa zvejas nomas tiesības **Stāmerienas ezerā** ar šādiem zvejas rīkiem: **2 (divi) zivju tīklu (katrs zvejas tīkls 30 m garumā).**
12. Rūpnieciskās pašpatēriņa zvejas tiesību nomas termiņš – līdz 2024. gada 31. decembrim.
13. Katra izsolāmā zvejas rīka (zvejas tīkls 30 m garumā) izsoles sākumcena tiek noteikta atbilstoši Ministru kabineta 2009. gada 11. augusta noteikumu Nr. 918 “Noteikumi par rūpnieciskās zvejas tiesību nomu un zvejas tiesību izmantošanas kārtību” 2.1 pielikumam: 17,10 EUR (septiņpadsmit *euro* desmit centi).
14. **Izsoles pretendenti**
15. Izsolē var piedalīties fiziska persona:
    1. kuras deklarētā dzīvesvieta vai kurai piederošais nekustamais īpašums atrodas Gulbenes novada pašvaldības administratīvajā teritorijā;
    2. kura līdz **2024. gada 5.februārim** ir iesniegusi Gulbenes novada pašvaldībā iesniegumu par rūpnieciskās zvejas tiesību nomu pašpatēriņa zvejai Stāmerienas ezerā.
16. Izsolē nedrīkst piedalīties persona:
    1. kura neatbilst šo noteikumu 11. punktā noteiktajām prasībām;
    2. kura ir administratīvi sodīta par zvejas noteikumu pārkāpumiem, ja nav iestājies termiņš, pēc kura izbeigšanās persona atzīstama par administratīvi nesodītu;
    3. kura sniegusi nepatiesas ziņas.
17. Piedalīšanās izsolē ir personas brīvas gribas izpausme. Izsoles noteikumi visiem pretendentiem ir vienādi.
18. Persona uzskatāma par pretendentu ar brīdi, kad ir saņemts pretendenta pieteikums un tas ir reģistrēts šajos noteikumos noteiktajā kārtībā.
19. Ja persona, kas atbilst šo noteikumu 11.punktā noteiktajām prasībām, neiesniedz pieteikumu dalībai izsolē šo noteikumu V. nodaļas noteiktajā termiņā un kārtībā, uzskatāms, ka persona atteicās no zveju regulējošajos normatīvajos aktos paredzētās priekšrokas pašpatēriņa zvejas tiesību iegūšanai un zaudē tiesības iegūt zvejas rīku limitu pašpatēriņa zvejai 2024.gadā slēgtajā izsolē. Šī persona ir tiesīga iegūt zvejas rīku limitu pašpatēriņa zvejai 2024.gadā vispārējā kārtībā, ja atlikušās rūpnieciskās zvejas tiesību nomas iespējas tiks piedāvātas atklātā izsolē.
20. **Izsoles pretendentu pieteikumu iesniegšana un reģistrācija**
21. Pretendents dalībai izsolē sagatavo pieteikumu (veidlapa pielikumā), kurā norāda:
    1. vārdu, uzvārdu;
    2. personas kodu;
    3. deklarētās dzīvesvietas adresi vai Gulbenes novada pašvaldības administratīvajā teritorijā piederošā nekustamā īpašuma adresi;
    4. tālruņa numuru, e-adresi vai e-pasta adresi;
    5. piedāvāto maksu par zvejas rīku;
    6. pieteikuma parakstīšanas datumu.
22. Pieteikumam jābūt izdrukātam uz 1 (vienas) lapas un pretendenta parakstītam. Pieteikums jāiesniedz slēgtā aploksnē. Uz aploksnes norāda: “Pieteikums dalībai izsolē pašpatēriņa zvejas tiesību nomai Stāmerienas ezerā 2024. gadā”.
23. Izsoles pretendentu pieteikumi (veidlapa pielikumā) dalībai izsolē iesniedzami **Gulbenes novada pašvaldībā** pēc informācijas par zvejas tiesību nomas izsoles organizēšanu publicēšanas Gulbenes novada pašvaldības tīmekļa vietnē [www.gulbene.lv](http://www.gulbene.lv). **līdz 2024. gada 1.martam plkst. 15.00:**
    1. nododot personīgi Gulbenes novada Valsts un pašvaldības vienotajā klientu apkalpošanas centrā, Ābeļu ielā 2, Gulbenē, Gulbenes novadā (pirmdienās, otrdienās, trešdienās, ceturtdienās no plkst. 8.00 līdz 17.00, piektdienās no plkst. 8.00 līdz 16.00);
    2. nosūtot pa pastu vai ar kurjeru uz adresi: Ābeļu iela 2, Gulbene, Gulbenes novads LV-4401. Pasta sūtījumam jābūt nogādātam šajā punktā noteiktajā vietā un termiņā. Pretendents pats personīgi uzņemas nesavlaicīgas piegādes risku.
24. Ar pieteikuma iesniegšanu ir uzskatāms, ka pretendents:
    1. piekrīt izsoles noteikumiem;
    2. piekrīt Gulbenes novada pašvaldības un komisijas veiktajai personas datu apstrādei nomas līguma noslēgšanas mērķim;
    3. piekrīt, ka komisija saziņai ar pretendentu izmantos pretendenta pieteikumā norādīto tālruņa numuru un e-pasta adresi.
25. Pretendentu pieteikumi tiek reģistrēti to saņemšanas secībā. Reģistrējot pieteikumu norāda saņemšanas datumu un laiku, kā arī pretendentu. Pieteikumus glabā slēgtās aploksnēs līdz izsoles sākumam. Pēc šo izsoles noteikumu 18. punktā noteiktā termiņa pieteikumi netiks pieņemti un bez atvēršanas tiks atdoti vai nosūtīti atpakaļ pretendentam.
26. Pretendents piedalās rakstiskā izsolē un kļūst par izsoles dalībnieku, ja pieteikums iesniegts šo izsoles noteikumu 18. punktā norādītajā termiņā.
27. Ziņas par saņemtajiem pretendentu pieteikumiem un reģistrētajiem pretendentiem neizpauž līdz izsoles sākumam, izpaužams ir tikai to skaits.
28. **Izsoles norise**
29. Pieteikumu atvēršana, ko rīko komisija, notiek **2024. gada 5.martā, plkst. 9:00** Gulbenes novada pašvaldības administrācijas ēkā Ābeļu ielā 2, Gulbenē, Gulbenes novadā, 3. stāva sanāksmju zālē.
30. Komisijas priekšsēdētājs norādītajā pieteikumu atvēršanas datumā, laikā un vietā klātesošajiem paziņo, ka sākusies izsole.
31. Pieteikumu atvēršana notiek pieteikumu iesniegšanas secībā.
32. Komisijas priekšsēdētājs, atverot pieteikumu, nosauc zvejas tiesību nomas pretendentu, pieteikuma iesniegšanas datumu un laiku, zvejas rīku, kā arī zvejas tiesību nomas pretendenta piedāvāto zvejas rīka maksas apmēru. Visi komisijas locekļi parakstās uz atvērtā pieteikuma. Mutiskie piedāvājumi rakstiskā izsolē ir aizliegti.
33. Zvejas tiesību nomas pieteikumu atvēršanas un rezultātu paziņošanas sanāksmes tiek protokolētas.
34. Ja pieteikumā nav iekļauta visa pievienotajā pieteikuma formā pieprasītā informācija vai tiek konstatēts, ka pretendents ir sniedzis nepatiesas ziņas par deklarēto dzīvesvietu vai piederošo nekustamo īpašumu, vai arī zvejas tiesību nomas pieteikumā piedāvātais zvejas rīka maksas apmērs ir mazāks par izsoles sākumcenu, komisija pieņem lēmumu par izsoles pretendenta izslēgšanu no dalības rakstiskā izsolē un zvejas tiesību nomas pieteikumu neizskata.
35. Ja nepieciešams papildu laiks, lai izvērtētu pieteikumu atbilstību publicētajiem iznomāšanas nosacījumiem, pēc pieteikumu atvēršanas komisijas priekšsēdētājs paziņo laiku un vietu, kad tiks paziņoti rakstiskās izsoles rezultāti. Ja papildu izvērtējums nav nepieciešams, pēc visu pieteikumu atvēršanas komisijas priekšsēdētājs paziņo, ka rakstiskā izsole pabeigta, kā arī nosauc **2 (divas**) augstākās izsolē piedāvātās zvejas rīka maksas un zvejas tiesību nomas pretendentus, kuri tās ir nosolījuši un ieguvuši tiesības slēgt zvejas tiesību nomas līgumu.
36. Ja pēc visu pieteikumu atvēršanas konstatē, ka vairāki zvejas tiesību nomas pretendenti piedāvājuši vienādu augstāko zvejas rīka maksu, komisija par zvejas tiesību nomas ieguvēju atzīst pretendentu, kurš ātrāk iesniedzis pieteikumu izsolei.
37. Ja izsolei piesakās tikai viens nomas tiesību pretendents, izsoli atzīst par notikušu. Ar nomas tiesību pretendentu slēdz nomas līgumu par piedāvāto nomas maksu, kas nav zemāka par izsoles sākumcenu par vienu zvejas rīku.
38. Viens izsoles dalībnieks izsoles rezultātā var iegūt vienu zvejas rīku, proti, vienu zivju tīklu 30 m garumā pašpatēriņa zvejai **Stāmerienas** ezerā.
39. **Starp nomas tiesību izsoles dalībniekiem aizliegta vienošanās, kas var ietekmēt nomas tiesību izsoles rezultātu.**
40. Nosolīto cenu izsoles dalībniekam jāsamaksā ne vēlāk kā 5 (piecu) dienu laikā pēc izsoles rezultātu paziņošanas. Maksājums veicams Gulbenes novada pašvaldības administrācijas kasē (Ābeļu ielā 2, Gulbenē, Gulbenes novadā) vai ar naudas pārskaitījumu Gulbenes novada pašvaldības, reģistrācijas Nr. 90009116327, kontā Nr. LV17UNLA0055000072931, AS “SEB banka”, kods: UNLALV2X.
41. Ja izsoles dalībnieks, kurš izsoles rezultātā ieguvis tiesības slēgt zvejas tiesību nomas līgumu, šo noteikumu noteiktajā termiņā un kārtībā nav samaksājis nosolīto cenu, tas zaudē tiesības slēgt zvejas tiesību nomas līgumu. Šādā gadījumā izsolītais zvejas rīka limits tiek piedāvāts nākošās augstākās cenas nosolītājam.
42. **Izsoles rezultātu apstiprināšana un paziņošana**
43. Izsoles rezultātu paziņošanas sanāksmes protokolu apstiprina Gulbenes novada domes priekšsēdētājs 3 (trīs) darbdienu laikā pēc tā sastādīšanas un parakstīšanas.
44. Pretendenti par izsoles rezultātiem tiek informēti rakstiski 3 (trīs) darbdienu laikā pēc izsoles rezultātu paziņošanas sanāksmes protokola apstiprināšanas.
45. Izsoles rezultātus var apstrīdēt Gulbenes novada domē 5 (piecu) dienu laikā pēc tam, kad ir apstiprināts Izsoles rezultātu paziņošanas sanāksmes protokols.
46. **Zvejas tiesību nomas slēgšana**
47. Zvejas tiesību nomas līgums tiek slēgts ar zvejas tiesību nomas ieguvēju. Zvejas tiesību nomas ieguvējam 10 (desmit) dienu laikā pēc rakstiskās izsoles rezultātu paziņošanas jāparaksta zvejas tiesību nomas līgums vai arī rakstiski jāpaziņo par atteikumu līgumu slēgt. Ja iepriekš minētajā termiņā zvejas tiesību nomas ieguvējs līgumu neparaksta un neiesniedz attiecīgu atteikumu, tiek uzskatīts, ka nomas tiesību ieguvējs no nomas līguma slēgšanas ir atteicies.
48. Ja zvejas tiesību nomas ieguvējs atsakās slēgt zvejas tiesību nomas līgumu, slēgt zvejas tiesību nomas līgumu tiek piedāvāts tam izsoles dalībniekam, kurš piedāvāja nākamo augstāko zvejas rīka maksu.
49. Izsoles dalībniekam, kurš piedāvājis nākamo augstāko zvejas rīka maksu, atbilde uz piedāvājumu slēgt zvejas tiesību nomas līgumu jāsniedz 7 (septiņu) dienu laikā pēc piedāvājuma saņemšanas dienas. Ja izsoles dalībnieks piekrīt parakstīt zvejas tiesību nomas līgumu par paša nosolīto augstāko zvejas rīka maksu, 10 (desmit) dienu laikā pēc minētā paziņojuma nosūtīšanas viņam jāparaksta zvejas tiesību nomas līgums.
50. **Komisijas tiesības un pienākumi**
51. Komisija ir tiesīga:
    1. izsoles vajadzībām pieprasīt papildus informāciju no izsoles dalībniekiem;
    2. pārbaudīt pretendenta sniegtās ziņas, pieprasot informāciju kompetentā institūcijā, Gulbenes novada pašvaldībai pieejamās datubāzēs.
52. Komisijas pienākumi:
    1. sniegt informāciju par izsoles kārtību, laiku un vietu;
    2. apzīmogot visas izsolei iesniegtās aploksnes;
    3. nodrošināt zvejas tiesību nomas pretendentiem iespēju iepazīties ar izsoles noteikumiem;
    4. apstiprināt izsoles protokolu (-us);
    5. pieņemt lēmumu par izsoles rezultātu apstiprināšanu;
    6. informēt izsoles dalībniekus par izsoles rezultātiem.
53. Komisijas locekļi nedrīkst būt nomas tiesību pretendenti, kā arī tieši vai netieši ieinteresēti izsoles procesa iznākumā.

Mantas iznomāšanas komisijas priekšsēdētājs Kristaps Dauksts

1.pielikums

Rūpnieciskās zvejas tiesību nomas

pašpatēriņa zvejai Stāmerienas ezerā, kas

atrodas Gulbenes novada Stāmerienas

pagastā, otrās slēgtās izsoles noteikumiem

**PIETEIKUMS DALĪBAI**

**RŪPNIECISKĀS PAŠPATĒRIŅA ZVEJAS TIESĪBU NOMAS STĀMERIENAS EZERĀ, STĀMERIENAS PAGASTĀ, GULBENES NOVADĀ, RAKSTISKĀ IZSOLĒ**

|  |  |
| --- | --- |
| 1. **INFORMĀCIJA PAR ZVEJAS TIESĪBU NOMAS PRETENDENTU** | |
| **Vārds:** |  |
| **Uzvārds:** |  |
| **Personas kods:** |  |
| **Deklarētās dzīvesvietas adrese:** |  |
| **Piederošā nekustamā īpašuma kadastra numurs:**  *(personām, kuru deklarētā dzīves vieta ir citā pašvaldībā)* |  |
| **Tālrunis:** |  |
| **E-adrese vai e-pasts:** |  |

|  |  |
| --- | --- |
| **ZVEJAS RĪKS** | **PIEDĀVĀTĀ CENA**  **par zvejas rīku**  **(*euro*)** |
| **Viens zvejas tīkls 30 m garumā** |  |

Ar šī pieteikuma iesniegšanu piesaku savu dalību rūpnieciskās pašpatēriņa zvejas tiesību nomas Stāmerienas ezerā rakstiskā izsolē un apliecinu, ka:

1. esmu iepazinies ar izsoles noteikumiem un lūdzu reģistrēt mani kā izsoles dalībnieku;
2. esmu informēts un piekrītu, ka izsoles gaitā saskaņā ar Fizisko personu datu aizsardzības likumu tiks apstrādāti no Valsts iedzīvotāju reģistra un Nekustamā īpašuma valsts kadastra iegūtie neatkarīgi no dalības apjoma un formas mani personas dati (t.sk. personas kods);
3. Pretendents piekrīt, ka saziņai ar Pretendentu tiek izmantots pieteikumā dalībai izsolē norādītais tālrunis, e-adrese vai e-pasta adrese;
4. man nav piemērots administratīvais sods zivju resursu aizsardzības un izmantošanas jomā pēdējā gada laikā.

|  |  |
| --- | --- |
| Pretendenta paraksts |  |
| Vārds, uzvārds |  |
| Datums |  |